
	[bookmark: nev]SZALACSI-RENCSIK EMÍLIA MÁRIA
sz.emi97@gmail.com
magyartanár, média-, mozgókép- és kommunikációtanár
Osztatlan, 11. félév
Pázmány Péter Katolikus Egyetem
Bölcsészet- és Társadalomtudományi Kar
	
[bookmark: _GoBack]






Témavezetők:
	Dr. Vajdai-Horváth Zsuzsa Beatrix
egyetemi adjunktus, PPKE BTK

	Sályiné Pásztor Judit Szilvia
egyetemi adjunktus, PPKE BTK




A vizualitás szerepe és módszere az irodalomoktatásban

A dolgozatom témája a vizualitás, amelyet a tanításban érdemesnek találok alkalmazni. A dolgozatban az irodalomtanítást emeltem ki, melyet egy tízedikes osztályban próbáltam ki. Azért tartom jónak, mert a mai fiatalok olyan korban élnek, ahol hatalmas szerep jut a médiának, és általa a vizuális tartalmaknak. A vizualitást megközelítettem a pszichológiai alapok felől, kezdve az észleléstől, a figyelmen keresztül az emlékezésig. Majd kifejtettem, hogy a média hogyan kapcsolódik a diákok mindennapjaihoz. A későbbi fejezetekben röviden bemutattam az osztályt és a módszeremhez kapcsolt feladatokat példákkal és képekkel együtt.
A módszerem lényege, hogy egy adott irodalmi témát képekhez, videókhoz, GIF-ekhez vagy akár mémekhez kössünk, és csatoljunk hozzájuk információkat a tananyagból. Lehet mélyebb tartalmú képeket keresni egy-egy témához, amellyel a diákok össze tudják kapcsolni például egy vers érzelemvilágát és tartalmát. Lehet egyéni feladatot kiadni (gondolhatunk itt a rajzos és képkészítős házi feladatokra), ugyanakkor lehet párokra vagy csoportra is osztani a képekkel való teendőket, mint például élő képregényt készíteni és fotózni.
A vizualitás világa olyan kapukat nyit meg a diákok előtt, melyen belépve közelebb kerülnek egy mű megértéséhez, illetve értelmezéséhez, továbbá érzelemvilágához, átéléséhez. Legfőképpen pedig elvezeti őket az önelemzéshez és önértelmezéshez is. A diákok visszajelzéseiből, továbbá saját tapasztalataimból ítélve működik, és pozitív hatást lehet vele elérni. Az elvégzett felmérésem eredményein pedig az is látszik, hogy hónapok elteltével is képesek felidézni a képekhez kapcsolt információkat.
Összességében tanulságos volt ezt a módszert kipróbálni. Elcsépeltnek tűnhet a megfogalmazás, de fejlődik a világ, és ezt a fejlődést a diákok is követik. Ahhoz, hogy érdekessé és jobban átélhetőbbé tudjuk tenni pedagógusként az irodalmat, úgy érzem, érdemes használni a vizuális tartalmakat a tanórákon.



